Elías Aguilar. Elías Fernando Aguilar Vargas (; 1991-yil 7-noyabrda tugʻilgan) — Kosta-Rikalik futbolchi, „Jeju United“ futbol klubi yarim himoyachisi, „Incheon United“ futbol klubi ijara asosida oʻynamoqda va Kosta-Rika terma jamoasida yarim himoyachi vazifasini bajarib kelmoqda. Klublardagi faoliyati. Aguilar Vargas oʻz shahrining „Herediano“ futbol klubi tarbiyalanuvchisi hisoblanadi. 2011-yil 1-sentyabrda „Belén“ futbol klubiga qarshi oʻyinda premyer ligada jamoa safida debyut qilgan. 28-oktyabr kuni „Uruguay“ futbol klubiga qarshi kechgan bahsda Elías Fernando „Herediano“ futbol klubi safidagi birinchi golini urgan. CONCACAF Chempionlar ligasida u Amerikaning „Real Salt Lake“ va „Los Angeles Galaxy“ jamoalariga qarshi oʻyinlarda ikkita gol urgan. 2013-yilda Aguilar Vargas Kosta-Rika chempioniga aylangan. Oʻsha yilning yozida Elías Fernando Meksikaning „Atlético Zacatepec“ futbol klubiga koʻchib oʻtgan. 19-oktyabr kuni „Delfín“ futbol klubiga qarshi oʻyinda u Liga Assensoda debyut qilgan. 2014-yilning 1-fevralida „Estudiantes Tecos“ futbol klubiga qarshi kechgan bahsda Aguilar Vargas „Atlético Zacatepec“ futbol klubi safidagi birinchi golini urgan. Mavsum oxirida Elías Fernando „Herediano“ futbol klubiga qaytgan. 22-avgust kuni CONCACAF Chempionlar ligasi doirasida Salvadorning „Isidro Metapán“ jamoasiga qarshi oʻyinda u gol urgan. 2015, 2016 va 2017-yillarda Aguilar Vargas klubning uch marta chempion boʻlishiga yordam bergan. Xalqaro faoliyati. 2015-yilning aprel oyida Aguilar Vargas Kosta-Rika terma jamoasida Panamaga qarshi oʻrtoqlik oʻyinida debyut qilgan. Oʻsha yili Elías Fernando CONCACAF oltin kubogida ishtirok etgan. Turnirda u Yamayka, El Salvador va Meksika jamoalariga qarshi bahsda oʻynagan. 2019-yilda Aguilar Vargas ikkinchi marta CONCACAF oltin kubogi uchun yoʻl oladigan milliy terma jamoaga kiritilgan. Turnirda u guruh bosqichining birinchi oʻyinida Nikaragua va ikkinchi oʻyinda Bermudaga qarshi bahslarda ikkita gol urgan.